टॉलस्टॉय सरकारों के ख़िलाफ़ भी मुखर होकर बोले. उन्होंने लिखा, ‘...एक इंसान का दूसरे के लिए सबसे बड़ा उपहार है ‘शान्ति’ और फिर भी यूरोप के ईसाई देशों ने अपने मातहत लगभग तीन करोड़ लोगों के भाग्य का फ़ैसला हथियारों से किया है...’ इस हिंसा का जवाब उन्होंने ईसा के सिद्धातों पर चलने से दिया - ‘अगर तुम ईसाई हो तो अपने पडोसी से झगड़ो मत, और न ही हिंसा का सहारा लो; किसी और को पीड़ा देने से अच्छा है खुद पीड़ित हो जाओ और बिना किसी प्रतिरोध के हिंसा के सामना करो...’ उनकी सोच ने महात्मा गांधी पर गहरा प्रभाव डाला. उनके सामाजिक जीवन को टॉलस्टॉय के विचारों की ही देन कह सकते हैं.